Kings kragtige stut kwyt weens skorsing | Netwerk24
13 Januarie 2019 21:45
Die Southern Kings-stut Pieter Scholtz.Foto: Gallo Images
Die Southern Kings sal in hul volgende drie Pro14-wedstryde sonder die sterk vaskopstut Pieter Scholtz moet klaarkom.
Scholtz is Vrydag deur 'n tugkomitee vir drie weke geskors omdat hy glo in die Kings se vorige wedstryd teen Edinburgh kontak met 'n speler se oog gemaak het.
Scholtz is deur die komitee via 'n video-konferensie van die besluit meegedeel.
Die komitee het uit Michael Coghlan, George Spotswood en Donal Courtney bestaan.
Die Kings het nie die besluit teëgestaan nie.
Scholtz sal dus nie vir die die Oos-Kapenaars se wedstryde op Vrydag 18 Januraie teen die Cheetahs, Saterdag 26 Januarie teen Edinburgh en Saterdag 2 Februarie – wéér teen die Cheetahs – beskikbaar wees nie.
Die eerste twee wedstryde sal in Port Elizabeth gespeel word en die laaste een in Bloemfontein. – Michael Green